Diari Oficial de la Generalitat Valenciana


Sumari del DOGV 8099, del 04-08-2017 (2017/7269)

ACORD de 28 de juliol de 2017, del Consell, pel qual s'aproven els pressupostos per a 2017 de l'Agència Valenciana de la Innovació.
-----------------------------------------------------------------------------------------------------------------------------------

### Dades del document

Número de DOGV
:   8099

Data del DOGV
:   04-08-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/7269


Data del document
:   28-07-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 28 de juliol de 2017, del Consell, pel qual s'aproven els pressupostos per a 2017 de l'Agència Valenciana de la Innovació. [2017/7269]  
L'Agència Valenciana de la Innovació, creada per la Llei 1/2017, d'1 de febrer, de la Generalitat, és una entitat de dret públic de la Generalitat, amb personalitat jurídica pròpia i plena capacitat jurídica per al compliment dels seus fins, de les previstes en l'article 155.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions. S'integra en el sector públic instrumental de la Generalitat, està adscrita a la Presidència de la Generalitat, i està facultada per a exercir potestats administratives i realitzar activitats prestacionals i de foment destinades al desplegament de les polítiques públiques que l'Administració de la Generalitat aplique per a l'enfortiment i desenvolupament del Sistema Valencià d'Innovació.  
  
L'objecte general de l'Agència és la millora del model productiu valencià, mitjançant el desplegament de la seua capacitat innovadora per a la consecució d'un creixement intel·ligent, sostenible i integrador. Per a això, dissenyarà i coordinarà l'estratègia d'innovació de la Comunitat Valenciana, i impulsarà la generació, difusió, intercanvi i explotació de coneixement per tal de promoure l'enfortiment i desenvolupament del Sistema Valencià d'Innovació en el seu conjunt. Amb aquest fi, l'Agència establirà les relacions que en cada cas resulten necessàries amb els agents innovadors; tot això, en els termes que es defineixen en la Llei 1/2017, i en els que establisca la normativa vigent.  
En el moment de l'aprovació de la Llei 14/2016, de 30 de desembre, de pressupostos de la Generalitat per a l'exercici 2017, l'Agència encara no havia sigut creada, ja que la Llei 1/2017 va ser aprovada per Les Corts l'1 de febrer de 2017, i publicada en el Diari Oficial de la Generalitat Valenciana el 8 de febrer.  
D'acord amb la normativa d'aplicació, la seua tramitació parlamentària va ser acompanyada de la Memòria econòmica d'inici d'activitat, redactada segons el que estableix l'Ordre de 22 de març de 2005, de la Conselleria d'Economia, Hisenda i Ocupació, per la qual es regula el procediment de gestió del pressupost de la Generalitat, que va ser subscrita per la Presidència de la Generalitat el 13 de juny de 2016, i va ser objecte d'un informe favorable per la Conselleria d'Hisenda i Model Econòmic el 20 de juny de 2016.  
El Pla econòmic financer, de preceptiva inclusió en la memòria esmentada, estava referit a un període de quatre exercicis pressupostaris 2017-2020, segons les previsions i fitxes incloses en la respectiva orde d'elaboració del pressupost de la Generalitat. Per al primer exercici ?és a dir, 2017?, el pressupost estimat seria de 99.575.574 euros, per a situar-se en quatre anys en 078.952.987 euros.  
En aquest marc de previsió pressupostària, la secretaria administrativa del Consell Valencià de la Innovació ha remés les fitxes pressupostàries corresponents a l'exercici 2017, per un total de 38.039.030 euros.  
  
Respecte d'això, la disposició transitòria quarta de la Llei 14/2016, de 30 de desembre, de pressupostos de la Generalitat per a l'exercici 2017, va incloure una autorització específica a favor del Consell, per tal d'aprovar els pressupostos d'entitats que es trobaren en situacions semblants, amb anterioritat a la seua efectiva posada en marxa.  
Per tot això, a proposta del president de la Generalitat i del conseller d'Hisenda i Model Econòmic, i amb la deliberació prèvia del Consell, en la reunió de 28 de juliol de 2017,  
  
  
ACORDA  
  
Aprovar el pressupost de l'Agència Valenciana de la Innovació per a l'exercici 2017, per import de 88.184.958 euros, amb el detall de les fitxes pressupostàries que figuren en l'annex a aquest acord.»  
  
València, 28 de juliol de 2017  
  
La consellera secretària,  
MÓNICA OLTRA JARQUE